section_heading: Skladateljsko djelovanje
paragraph_text: Tihomir Petrović skladatelj je brojnih popijevki za djecu: dio njih objavljen je uz odgojno-poučno-zabavnu priču s pjevanjem Maja, Juraj i zlatna ribica u časopisu Theoria (HDGT, br. 4-10), dio u slikovnici Pitalice pjevalice Nevenke Videk (Zagreb: ABC naklada, 1995), a dvije uz priču Kralj rođen u štalici iste autorice (Zagreb: Profil, 1998). Pojedine među njima (Ekolog, Moja Hrvatska) objavljene su na kaseti velikogoričkoga dječjeg pjevačkog zbora Zlatna lira (1994), a pojedine na nosaču zvuka Čarolija smješka Dječjega zbora Smiješak iz Samobora (2007).